Formel 1-sesongen 2010

Formel 1-sesongen 2010 var den 61. sesongen av FIAs Formel 1-verdensmesterskap. Sesongen besto av nitten løp og startet 14. mars 2010 i Bahrain og ble avsluttet 14. november i Abu Dhabi. Verdensmesterskapet for førere ble vunnet Red Bull-føreren Sebastian Vettel, som ble tidenes yngste verdensmester etter å ha sikret seg mesterskapet med seier sesongens siste løp, Abu Dhabis Grand Prix. Red Bull vant også konstruktørmesterskapet, kun fem år etter teamets debut i .

Oppsummering av sesongen

Løpskalender og resultatsammendrag 
21. september 2009 ble den foreløpige løpskalenderen med 19 løp for 2010 utgitt av FIA World Motor Sport Council, etterfulgt av en ny foreløpig kalender hvor løpene i Abu Dhabi og Brasil var byttet om. Den endelige kalenderen ble utgitt 11. desember 2009.

Nytt løp denne sesongen er Koreas Grand Prix som ble kjørt på den nybygde banen Korea International Circuit.

Det var opprinnelig planlagt at Donington Park skulle ta over Storbritannias Grand Prix fra og med 2010, men grunnet forsinkelser med avtalene mellom ledelsen av den nyrenoverte banen og Bernie Ecclestone og FIA, ble løpet beholdt på Silverstone Circuit, med en ny kontrakt som strekker seg over 17 år.

Regelendringer 
FIA foreslo før sesongen å begrense hvert enkelt Formel 1-teams totale budsjett til £40 millioner, noe som var bare ca. 10% av det de største lagene hadde som budsjetter pr 2009-sesongen. De teamene som valgte å ikke begrense pengebruken sin, ville i tilfelle måtte finne seg i strenge restriksjoner på teknikken i bilene de deltar med. Forslaget resulterte i at flere team truet med å trekke seg.

Det ble innført et nytt poengsystem før 2010-sesongen. Det ble nå gitt poeng til de ti høyeste plasseringene (tidligere åtte) etter følgende system:

Konstruktører og førere 
Følgende konstruktører og førere konkurrerte i Formel 1-verdensmesterskapet i 2010. Etter at BMW og Toyota trakk seg ut var tallet på motorleverandører det laveste siden , med bare fire motorleverandører for hele startfeltet. Fire nye team stilte til start Mercedes GP (tidligere Brawn GP), Lotus Racing, Virgin Racing og Hispania Racing.

Noter til tabellene:
  - Alle motorer var 2,4-liters V8-motorer.
  - Testførere i kursiv deltok på første treningsomgang på fredag før enkelte løp.

Konstruktørendringer 
 BMW Sauber F1 Team annonserte den 28. juli 2009 at de trekker seg fra Formel 1 etter 2009-sesongen. Peter Sauber, eieren av tidligere Sauber og Sauber-delen av det nedlagte laget kjøpte senere tilbake BMWs del, og fikk tildelt den 3. desember 2009 en plass i startfeltet foran 2010-sesongen av FIA. 
 Toyota F1 annonserte den 4. november 2009 at de trekker seg fra Formel 1 etter 2009-sesongen. 2010-bilen, motorer, store deler av de ansatte og basen i Tyskland ble solgt til serbiske Zoran Stefanović. Han hadde planer om å stille til start med laget Stefan Grand Prix, men til tross for at US F1 trakk seg før sesongstart, fikk ikke laget stille til start på grunn av at FIA mente det var for liten tid igjen til å kunne finne en erstatter før Bahrains Grand Prix.
 Den 15. november 2009 ble det klart at Mercedes-Benz hadde kjøpt opp 75,1% av Brawn GP. Dette skal da bli det nye fabrikkslaget til Mercedes med navn Mercedes GP. De resterende 24,9% eies fortsatt av Ross Brawn og Nick Fry som skal fortsette å lede laget. Det ble også klargjort at Mercedes skal selge sine 40% i McLaren før 2011. Mercedes og McLaren signerte derimot en ny motor-kontrakt som strekker seg til 2015 med mulighet for forlengelse.
 Den 16. desember 2009 klargjorde Renault F1, etter spekulasjoner over lengre tid om at de skulle trekke seg fra Formel 1 før 2010-sesongen, at Genii Capital hadde kjøpt 75% av laget. Til tross for dette skal laget fortsette å kjøre med navnet Renault F1 Team.

Prosessen med nye team 
FIA kunngjorde at de ville åpne for nye team i Formel 1, med sikte på totalt 13 team, og i juli 2009 valgte de ut tre nye team fra de 15 som hadde søkt, i tillegg til at de også bekreftet alle 10 eksisterende teamene. De eksisterende F1-teamene, under FOTA-organisasjonen, ble sagt å ha samtykket til et system med teknisk støtte for å assistere de nye teamene. Dette kompromissforslaget ville innebære levering av deler og designkunnskap til de nye deltakerne, men ikke komplette kundebiler, mot at forslaget om et budsjettak ble droppet.

De tre teamene på deltakerlisten som ble offentliggjort i juli 2009 var Campos Meta, et spansk team ledet den tidligere F1-føreren og GP2-teameieren Adrian Campos og det Madrid-baserte sportsreklamebyrået Meta Image, Manor Grand Prix, et Formel 3-team drevet av John Booth og designer Nick Wirth, og USF1, et team grunnlagt av den tidligere designeren Ken Anderson og journalisten Peter Windsor. Etter at BMW Sauber trakk seg ble Lotus Racing akseptert i tillegg. Manor endret navn til Virgin Racing etter at Richard Bransons Virgin Group kjøpte navnerettighetene til teamet, mens Campos-Meta ble omdøpt til Hispania Racing etter at investoren José Ramón Carabante kjøpte teamet fra Adrian Campos like før det første løpet i sesongen. USF1 trakk seg offisielt fra mesterskapet i begynnelsen av mars, etter måneder med spekulasjoner og beskyldninger om at teamet i månedsvis hadde vært lammet grunnet dårlig ledelse.

FIA hadde også flere søknader fra andre racingteam, herunder Epsilon Euskadi, som deltok i World Series by Renault og 24-timersløpet på Le Mans, Dave Richards' meget vellykkede Prodrive og det italienske standarbilteamet N.Technology samt nye inkarnasjoner av de tidligere Formel 1-teamene March, Brabham, Lola Cars og Team Lotus (må ikke forveksles med Lotus Racing). Andre interessenter var Team Superfund, et østerriksk team som skulle frontes av den tidligere føreren Alexander Wurz og myf1dream.com, et team som ble etablert av fans av sporten og finansiert av deres donasjoner. Den erfarne sportsvogns- og standardbildeltakeren Ray Mallock Limited hadde også til hensikt å levere en søknad, men bestemte seg for å la være etter FIA–FOTA-konflikten midt i 2007-sesongen.

Av størst interesse for media var Stefan Grand Prix, opprettet av Zoran Stefanovic og hyllet som Serbias første Formel 1-team. Stefan hevdet å ha kjøpt resten av Toyotas etterlatte TF110-chassis og motor og hadde tilgang til Toyota Motorsports tidligere hovedkvarter i Köln i Tyskland. Etter å ha fått søknaden avslått leverte Stefanovic en klage til Europakommisjonen over utvalgsprosessen og kunngjorde deretter at han aktet å fortsette utviklingen av Toyota-chassiset, som nå ble kalt Stefan S-01, og teamet gikk endog så langt som å sende utstyr til Bahrain, Australia og Malaysia. Etter flere vanskeligheter, herunder kansellering av en planlagt test i Portugal etter at Bridgestone nektet å levere dekk, Stefan forsøkte også å kjøpe det nedlagte USF1-teamet, men ble blokkert. Stefan ble endelig avvist 4. mars da FIA uttalte at det ikke var mulig å utstede starttillatelser så tett opp mot sesongstart.

Førerendringer 
Jenson Button, som vant førermesterskapet i 2009 for Brawn Grand Prix, kjørte for Vodafone McLaren Mercedes denne sesongen. Den syvdobbelte verdensmester Michael Schumacher gjorde comeback etter å ha gitt seg i slutten av 2006-sesongen. Schumacher kjørte for Mercedes GP Petronas F1 Team.

Førere som bytter lag før/under sesongen

Førere som debuterer denne sesongen

Førere som ikke skal kjøre denne sesongen

Førere som kommer tilbake til Formel 1

Sluttresultater 2010 
Poeng ble gitt til de første ti plassene i hvert løp med henholdsvis 25, 18, 15, 12, 10, 8, 6, 4, 2 og 1 poeng.

Førermesterskapet 

Noter til tabellene:
  - Føreren brøt løpet, men ble klassifisert ettersom han hadde fullført over 90% av løpsdistansen.

Konstruktørmesterskapet

Referanser

Eksterne lenker